**МОНГОЛ УЛСЫН ЗАСГИЙН ГАЗРЫН ТОГТООЛ**

**ТӨЛӨВЛӨГӨӨ БАТЛАХ ТУХАЙ**

**(Гамшгаас хамгаалах)**

|  |  |  |
| --- | --- | --- |
| 2012 оны 2 дугаар  сарын 1-ний өдөр |  | Улаанбаатар хот |

**Дугаар 30**

Улсын Их Хурлын 2011 оны 22 дугаар тогтоолыг хэрэгжүүлэх зорилгоор Монгол Улсын Засгийн газраас ТОГТООХ нь:

1. Гамшгаас хамгаалах талаар төрөөс баримтлах бодлого, хөтөлбөрийг хэрэгжүүлэх арга хэмжээний төлөвлөгөөг хавсралт ёсоор баталсугай.

2. Гамшгаас хамгаалах талаар төрөөс баримтлах бодлого, хөтөлбөрийг хэрэгжүүлэх арга хэмжээ, түүнд шаардагдах хөрөнгийг жил бүрийн эдийн засаг, нийгмийг хөгжүүлэх үндсэн чиглэл, улсын болон орон нутгийн төсөвт тусгаж, гадаад орон, олон улсын байгууллагын зээл, тусламжид хамруулах замаар санхүүжүүлж ажиллахыг Монгол Улсын Шадар сайд М.Энхболд, Сангийн сайд Д.Хаянхярваа, холбогдох сайд, Засгийн газрын агентлагийн дарга, аймаг, нийслэлийн Засаг дарга нарт даалгасугай.

3. Гамшгаас хамгаалах талаар төрөөс баримтлах бодлого, хөтөлбөрийн биелэлт, үр дүнг нэгтгэн, жил бүрийн I улиралд багтаан Засгийн газарт танилцуулж байхыг Монгол Улсын Шадар сайд М.Энхболдод үүрэг болгосугай.

Монгол Улсын Ерөнхий сайд                                    С.БАТБОЛД

Монгол Улсын Шадар сайд                                       М.ЭНХБОЛД

*Монгол Улсын  Засгийн газрын 2012  оны   30 дугаар  тогтоолын    хавсралт*

**ГАМШГААС ХАМГААЛАХ ТАЛААР ТӨРӨӨС БОДЛОГО,**

**ХӨТӨЛБӨРИЙГ ХЭРЭГЖҮҮЛЭХ ТӨЛӨВЛӨГӨӨ**

|  |  |  |  |  |  |
| --- | --- | --- | --- | --- | --- |
| **№** | **Хэрэгжүүлэх арга хэмжээ** | **Хэрэгжүүлэх хугацаа** | **Хэрэгжүүлэх байгууллага** | | |
| **Хариуцах  байгууллага** | **Хамтран хэрэгжүүлэгч байгууллага** | |
| 1 | 2 | 3 | 4 | 5 | |
| Нэг. Гамшгаас хамгаалах менежментийн тогтолцоог бэхжүүлж, гамшгаас хамгаалах үйл ажиллагаанд төв, орон нутгийн төрийн болон мэргэжлийн байгууллага, хувийн хэвшил, иргэдийн оролцоог хангах стратегийн зорилтын хүрээнд | | | | | |
| 1.1 | Иргэдэд түшиглэсэн гамшгаас хамгаалах менежментийг хөгжүүлэх | 2013-2020 | ОБЕГ | | Аймаг, нийслэлийн Засаг дарга, олон улсын байгууллага |
| 1.2 | Сумын түвшинд гамшгийн аюулаас урьдчилан сэргийлэх, болзошгүй эрсдэлийг үнэлэх, бууруулах арга хэмжээг төлөвлөх, зохион байгуулах, гамшгаас хамгаалах арга хэмжээг хэрэгжүүлэх төрийн захиргааны албан хаагчийг ажиллуулах | 2012-2013 | ОБЕГ | | ЗГХЭГ |
| 1.3 | Төв, орон нутгийн төрийн болон мэргэжлийн байгууллага, түүнчлэн хувийн хэвшлийн гамшгаас хамгаалах арга хэмжээнд оролцох оролцоог  нэмэгдүүлж, түншлэл, хамтын ажиллагаа, салбар дундын удирдлага, зохицуулалтыг боловсронгуй болгох | 2012-2015 | ОБЕГ | | Гамшгаас хамгаалах улсын албад |
| 1.4 | Болзошгүй гамшгийн аюулыг бууруулах арга хэмжээнд олон улсын байгууллага, төрийн бус байгууллага, иргэд, сайн дурынхны оролцоог нэмэгдүүлэх | 2015-2020 | ОБЕГ | | Аймаг, нийслэлийн Засаг дарга, олон улсын байгууллага |
| 1.5 | Байгалийн болон хүний хүчин зүйл, техникийн гаралтай  гамшгийн үед авах арга хэмжээний бэлэн байдлын улсын төлөвлөгөөг шинэчлэн боловсруулах | 2012-2013 | ОБЕГ | | Гамшгаас хамгаалах улсын албад |
| 1.6 | Төв, орон нутгийн томилгоот гамшгаас хамгаалах хүч хэрэгслийн бэлэн байдлыг хангах шалгуур үзүүлэлтийг тогтоох | 2013-2014 | ОБЕГ | |  |
| 1.7 | Гамшиг судлалын шинжлэх ухааныг хөгжүүлж, туршилт, зохион бүтээх ажлын үр дүнг гамшгаас хамгаалах арга хэмжээнд нэвтрүүлэх | 2012-2020 | ОБЕГ | | Шинжлэх ухааны  байгууллага |
| 1.8 | Төв, орон нутгийн төрийн байгууллага, хувийн хэвшлийн гамшгаас хамгаалах менежментийг хөгжүүлж, гамшгийн бэлэн байдлыг хангахад шаардлагатай эд материал, аврах багаж, техник хэрэгслийн нөөцийг нэмэгдүүлэх | 2012-2020 | ОБЕГ | | Гамшгаас хамгаалах улсын албад, аймаг, нийслэлийн Засаг дарга |
| 1.9 | Хөгжлийн бэрхшээлтэй  иргэд, хүүхэд, өндөр настан зэрэг нийгмийн эмзэг бүлгийн хэрэгцээ шаардлагыг хангасан бэлэн байдлын тусгай хөтөлбөрийг боловсруулах | 2013-2014 | ОБЕГ | | НХХЯ |
| 1.10 | Мэргэжлийн байгууллагын бие бүрэлдэхүүн, дайчилгаагаар ажилласан байгууллагын хүн хүч, ард иргэдийн гамшгийн дараахь сэтгэл зүйн хямралыг багасгах, арилгах үйлчилгээ үзүүлэх нөхцөлийг бий болгох | 2013-2016 | ОБЕГ | | ЭМЯ |
| 1.11 | Хилийн боомт болон хилийн зурвас газарт үүсч болзошгүй гамшгийн аюулаас урьдчилан сэргийлэх, тохиолдсон үед түүний хор уршгийг арилгах чиглэлээр мэргэжлийн байгууллага, нутгийн захиргааны байгууллага хоорондын харилцан ажиллагааг төлөвлөх, багаж хэрэгслийн хангамжийг сайжруулах | 2015-2020 | ХХЕГ | | ОБЕГ,  аймаг, нийслэлийн Засаг дарга |
| 1.12 | Гамшгаас хамгаалах чадавхийг бэхжүүлэх чиглэлээр хөрш орон, гол хандивлагч түнш орнууд болон олон улсын байгууллагуудтай хоёр болон олон талын шугамаар хамтран ажиллах | 2012-2020 | ОБЕГ | | ГХЯ |
| 1.13 | "Аюулгүй эмнэлэг" үндэсний хөтөлбөр боловсруулж, хэрэгжүүлэх | 2013-2015 | ЭМЯ | |  |
| Хоёр.  Байгалийн болон хүний хүчин зүйл, техникийн гаралтай гамшгийн төрөл тус бүрээр эрсдэлийн үнэлгээ хийж, гамшгийн эмзэг байдлыг бууруулах ажлыг үндэсний хэмжээнд зохион байгуулах стратегийн зорилтын хүрээнд | | | | | |
| 2.1 | Байгалийн болон хүний хүчин зүйл, техникийн гаралтай гамшгийн төрөл тус бүрээр эрсдэлийн үнэлгээ хийх | 2012-2016 | ОБЕГ | Гамшгаас хамгаалах улсын албад,  аймаг, нийслэлийн Засаг дарга,  ТББ | |
| 2.2 | Эрсдэлийн үнэлгээний аргачлалыг учруулж болзошгүй байгалийн болон хүний хүчин зүйл, техникийн гаралтай гамшгийн аюул, төв, орон нутгийн газар зүйн байршил, эдийн засаг, нийгмийн онцлог, хөгжлийн бодлого, олон улсын жишиг үнэлгээний аргачлалд тулгуурлан боловсронгуй болгох | 2012-2015 | ОБЕГ | Гамшгаас хамгаалах улсын албад,  олон улсын байгууллага | |
| 2.3 | Болзошгүй гамшгийн эрсдэл, түүний нөлөөллийн талаархи статистикийн мэдээ, өгөгдөхүүнийг цуглуулах стандартыг тогтоох, гамшгийн мэдээллийн сангийн үйлчилгээг боловсронгуй болгох | 2012-2013 | ОБЕГ | БОАЖЯ,  СХЗГ | |
| 2.4 | Бүс нутгийн болон хил дамнасан болзошгүй гамшгийн эрсдэлийг үнэлэх, байгуулсан гэрээ, хэлэлцээрийн дагуу мэдээлэл солилцох | 2013-2015 | ОБЕГ | Аймаг, нийслэлийн Засаг дарга | |
| 2.5 | Гамшгаас хамгаалах талаархи иргэдийн мэдлэгийг дээшлүүлэх, ардын уламжлалт арга ухааныг түгээн дэлгэрүүлэх | 2012-2020 | ОБЕГ | БСШУЯ | |
| 2.6 | Уур амьсгалын өөрчлөлтөөс үүдэлтэй эрсдэлийн менежментийн үндэсний дэд хөтөлбөрийг боловсруулж, хэрэгжүүлэх | 2012-2013 | ОБЕГ |  | |
| 2.7 | Жил бүр 2 аймаг, 1 дүүрэгт гамшгаас хамгаалах иж бүрэн сургуулийг,  3 аймаг, 1-2 гамшгаас хамгаалах улсын албанд команд штабын сургуулийг зохион байгуулах | 2012-2020 | ОБЕГ | Аймаг, нийслэлийн Засаг дарга | |
| 2.8 | НҮБ-ын Хүмүүнлэгийн хэргийг зохицуулах албатай хамтран Хотын дотор эрэн хайх, аврах ажиллагааны олон улсын дадлага сургуулийг зохион байгуулах | 2014 | ОБЕГ | Гамшгаас хамгаалах улсын албад | |
| 2.9 | Ерөнхий боловсролын сургуулийн "Иргэний боловсрол" хичээлийн сургалтын хөтөлбөрт гамшгаас урьдчилан сэргийлэх, хамгаалах талаархи ерөнхий агуулгыг тусгах | 2012-2013 | БШСУЯ |  | |
| 2.10 | Ерөнхий боловсролын сургууль, цэцэрлэг, эмнэлэг, нийтийн орон сууц, үйлчилгээний барилга, байгууламжийн эрсдэлийн үнэлгээ хийх | 2013-2017 | БСШУЯ,  ЗТБХБЯ,  ЭМЯ | ОБЕГ,  гамшгаас хамгаалах улсын албад | |
| 2.11 | Гамшгаас урьдчилан сэргийлэх болон гамшгийн үед хүн амыг нүүлгэн шилжүүлэх газар нутгийг Улаанбаатар хотыг 2020 он хүртэл хөгжүүлэх ерөнхий төлөвлөгөөнд тусгаж, бэлтгэлийг хангах | 2013-2015 | Нийслэлийн Засаг дарга |  | |
| Гурав. Эрх зүйн орчныг боловсронгуй болгох стратегийн зорилтын хүрээнд | | | | | |
| 3.1 | Гамшгаас хамгаалах эрх зүйн орчныг боловсронгүй болгох | 2012-2015 | ОБЕГ | НХХЯ, ГХЯ, СЗХ,  даатгалын байгууллага | |
| 3.2 | Галын аюулгүй байдлын дүрэм боловсруулах | 2012 | ОБЕГ |  | |
| 3.3 | Гамшгийн аюулаас урьдчилан сэргийлэх мэдээлэл, сурталчилгааны үндэсний хөтөлбөр боловсруулах | 2012 | ОБЕГ |  | |
| 3.4 | Тамперын конвенцид Монгол Улс нэгдэн орох асуудлыг судлах | 2012-2014 | ОБЕГ | ГХЯ | |
| 3.5 | Орон нутгийн нөөцийг бүрдүүлэх, захиран зарцуулах журам боловсруулж, батлуулах | 2012-2013 | ОБЕГ, ХХААХҮЯ | Аймаг, нийслэлийн Засаг дарга | |
| Дөрөв. Аюулт үзэгдэл, болзошгүй гамшгийг тандан судлах, урьдчилан мэдээлэх арга, технологийг нэвтрүүлж,  мэдээллийг хэрэглэгчдэд шуурхай хүргэх арга замыг боловсруулж, эртнээс сэрэмжлүүлэх тогтолцоог  сайжруулах стратегийн зорилтын хүрээнд | | | | | |
| 4.1 | Гамшгаас хамгаалах үйл ажиллагаанд зайнаас тандан судлах, газар зүйн мэдээллийн системийг нэвтрүүлэх | 2012-2020 | ОБЕГ | МШХХТГ | |
| 4.2 | Эрсдэлийн зураглал, мэдээллийг боловсруулах, дамжуулах техникийн хүчин чадлыг нэмэгдүүлэх | 2012-2014 | ОБЕГ | ШУА | |
| 4.3 | Болзошгүй гамшгийн аюулын талаар хүн амд түгээх зарлан мэдээллийн техник хэрэгслээр хангаж, мэдээллийг хэрэглэгчдэд шуурхай хүргэх арга замыг боловсронгуй болгож, эртнээс сэрэмжлүүлэх тогтолцоог сайжруулах | 2013-2020 | ОБЕГ | МШХХТГ | |
| 4.4 | Онцгой байдлын албаны мэдээллийн техник болон программ хангамж, мэдээллийн сүлжээг орчин үеийн өндөр хурдны техник, технологиор өргөтгөх | 2012-2016 | ОБЕГ | МШХХТГ | |
| 4.5 | Болзошгүй гамшгийн төрлүүдэд зохицон ажиллах өндөр боломж бүхий радио холбооны зангилгааг Онцгой байдлын албаны хэмжээнд  байгуулах | 2013-2015 | ОБЕГ | МШХХТГ | |
| 4.6 | Гамшгийн голомтод ажиллах мэдээлэл, холбооны удирдлагын хөдөлгөөнт зангилгааг орон нутагт байгуулах | 2012-2016 | ОБЕГ | МШХХТГ | |
| Тав. Гамшгаас хамгаалах хүч хэрэгслийн чадавхийг бэхжүүлэх стратегийн зорилтын хүрээнд | | | | | |
| 5.1 | Аврагчийг мэргэжлийн сургалтын төвөөр бэлтгэх, мэргэшүүлэх | 2012-2020 | ОБЕГ |  | |
| 5.2 | Мэргэжлийн боловсон хүчин бэлтгэх тогтолцоог боловсронгуй болгох | 2013-2020 | ОБЕГ | БСШУЯ | |
| 5.3 | Аврах, гал унтраах анги, бүлэг, бие бүрэлдэхүүний үүрэг гүйцэтгэхэд шаардлагатай аврах ажлын багаж, тоног төхөөрөмж, техник хэрэгсэл, тусгай зориулалтын машин механизмын стандарт, норм, нормативыг боловсруулах | 2012-2014 | ОБЕГ | СХЗГ | |
| 5.4 | Эдийн засаг, нийгмийн тогтвортой хөгжилд сөргөөр нөлөөлж болзошгүй газар хөдлөлт, үер, цацраг, химийн хорт болон аюултай бодисын хордуулалт, бусад гамшгийн хор уршгийг арилгах аврах ажлын зориулалттай тусгай багаж, тоног төхөөрөмж, техник хэрэгслийн хангамжийг сайжруулах | 2012-2020 | ОБЕГ | Олон улсын байгууллага | |
| 5.5 | Аврах ажлын зарим багаж, тоног төхөөрөмж, техник  хэрэгслийг дотооддоо үйлдвэрлэх, засварлах төв байгуулах | 2012-2020 | ОБЕГ |  | |
| 5.6 | Улсын нөөцийн бараа, материалыг хадгалах нөхцөл, технологийг дээшлүүлэх | 2012-2020 | ОБЕГ |  | |
| 5.7 | Гамшгийн нөхцөл байдал, хэрэгжүүлсэн арга хэмжээг үнэлэх, зөвлөмж өгөх гамшгаас хамгаалах менежментийн үндэсний шинжээч болон гадаад улсад хүмүүнлэгийн үүрэг гүйцэтгэх аврах багийг бэлтгэх | 2012-2020 | ОБЕГ | ГХЯ | |
| 5.8 | Гамшгаас хамгаалах улсын албадын гамшгаас хамгаалах үйл ажиллагааны чадавхийг сайжруулах | 2012-2020 | Гамшгаас хамгаалах улсын албад | ОБЕГ | |
| 5.9 | Болзошгүй аюулт үзэгдэл, техникийн холбогдолтой осол, бүс нутгийн онцлог, хүн амын төвлөрөл, дэд бүтэц, эдийн засгийн хүчин зүйлийг харгалзан зарим аймагт аврах анги, салбар байгуулах | 2012-2020 | ОБЕГ |  | |
| 5.10 | Аврах, гал унтраах ангиудыг шинээр болон өргөтгөн зохион байгуулах | 2012-2020 | ОБЕГ |  | |
| 5.11 | Хүн амын төвлөрөл ихтэй томоохон хот, бүсийн төвд аврах "Шуурхай бүлэг" байгуулах | 2013-2020 | ОБЕГ | Аймаг, нийслэлийн Засаг дарга | |
| 5.12 | Нийслэлийн ачаа тээврийн шалган нэвтрүүлэх товчоон дээр суурин ажиллагаатай ариутгалын цэг байгуулах | 2015-2020 | Нийслэлийн Засаг дарга |  | |
| 5.13 | Болзошгүй гамшгийн төрөл, бүс нутгийн онцлогт нийцүүлэн гамшгийн бэлэн байдлыг хангах, хор уршгийг арилгах чиглэлээр шаардлагатай мөнгөн хөрөнгө, бараа, материал, багаж, техник хэрэгслийн орон нутгийн болон Гамшгаас хамгаалах улсын албаны нөөц бүрдүүлэх | 2013-2020 | Гамшгаас хамгаалах улсын албад,  аймаг, нийслэлийн Засаг дарга |  | |
| 5.14 | Аврагчийн бие бялдарын тэсвэр хатуужил, сэтгэл зүйн бэлтгэлийг төлөвшүүлэх хээрийн сургалтын төв байгуулах | 2015-2020 | ОБЕГ | СЯ | |
|  |  |  |  |  |  |

---оОо---